*APSTIPRINĀTS:*

*ar iepirkuma komisijas 2020.gada 7.oktobra*

*sēdes protokolu Nr.9*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.10**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Nolikuma 6.2.11.punktā noteikts, ka “Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Nolikumā minētajām pretendentu atlases prasībām, ir attiecināmi 6.2.1., 6.2.2., 6.2.3., 6.2.4., 6.2.5., 6.2.6., 6.2.7., 6.2.8. vai 6.2.9.punktā minētie nosacījumi.”. No šī punkta izriet, ka personai, uz kuras spējām Pretendents balstās, jāiesniedz apliecinājums, par to, ka tā nav bijusi iesaistīta iepirkuma dokumentu sagatavošanā. Tā kā Nolikuma 4. pielikuma 1.veidlapu jāparaksta Pretendenta pilnvarotajai personai, attiecīgi, apliecinot arī 4.punktā noteikto, lūdzu precizēt, vai personai, uz kuras spējām Pretendents balstās, jāiesniedz atsevišķs apliecinājums? | Skaidrojam, ka pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Nolikumā minētajām pretendentu atlases prasībām, var iesniegt atsevišķu apliecinājumu.Vēršam uzmanību uz to, ka attiecībā uz Nolikuma 6.2.5.punktu un nolikuma 4.pielikuma 1.veidlapas 4.punktā noteikto, tiks veikti grozījumi.  |
| **2.** | Nolikuma 6.2.12.punktā noteikts, ka “Uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās būvdarbu, pakalpojuma vai piegādes līguma vērtības, ir attiecināmi 6.2.2., 6.2.3., 6.2.4., 6.2.5., 6.2.6., 6.2.7., 6.2.8. vai 6.2.9.punktā minētie nosacījumi.”. No šī punkta izriet, ka apakšuzņēmējam, jāiesniedz apliecinājums, par to, ka tas nav bijis iesaistīts iepirkuma dokumentu sagatavošanā. Tā kā Nolikuma 4. pielikuma 1.veidlapu jāparaksta Pretendenta pilnvarotajai personai, attiecīgi, apliecinot arī 4.punktā noteikto, lūdzu precizēt, vai apakšuzņēmējam, jāiesniedz atsevišķs apliecinājums? | Skaidrojam, ka pretendenta norādītais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās būvdarbu, pakalpojuma vai piegādes līguma vērtības, lai apliecinātu, ka tā kvalifikācija atbilst paziņojumā par līgumu vai Nolikumā minētajām pretendentu atlases prasībām, var iesniegt atsevišķu apliecinājumu.Vēršam uzmanību uz to, ka attiecībā uz Nolikuma 6.2.5.punktu un nolikuma 4.pielikuma 1.veidlapas 4.punktā noteikto, tiks veikti grozījumi. |
| **3.** | Nolikuma 6.2.17.punktā noteikts, ka, ja pretendents nav reģistrēts Latvijas Republikas Būvkomersantu reģistrā, tam jāiesniedz apliecinājums, ka gadījumā, ja tam tiks piešķirtas līguma slēgšanas tiesības, tas 10 (desmit) darba dienu laikā pēc Sabiedrisko pakalpojumu sniedzēju iepirkumu likuma 65.panta septītajā daļā minētā nogaidīšanas termiņa beigām, uzsāks reģistrācijas procesu Latvijas Republikas Būvkomersantu reģistrā un  135 dienu laikā nodrošinās reģistrācijas sekmīgu pabeigšanu Latvijas Republikas Būvkomersantu reģistrā, kā arī, ja iepirkuma līguma ietvaros būs iestājies termiņš, tiks veikta ikgadējās informācijas atjaunošana. Lūdzu precizēt, vai šī prasība par apliecinājuma iesniegšanu attiecas arī uz apakšuzņēmēju un personu, uz kuras spējām Pretendents balstās, kurš (-i) nav reģistrēts (-i) Latvijas Republikas Būvkomersantu reģistrā? | Nolikuma 4.pielikuma 8.veidlapas Tabula Nr.2 noteikts, ka *Pretendenta reģistrācija Latvijas Republikas Būvkomersantu reģistrā vai līdzvērtīgā profesionālā reģistrā ārvalstīs. (Nolikuma 6.2.17.punkts). Tabula jāaizpilda par pretendentu, katru personu apvienības vai personālsabiedrības dalībnieku, personu, uz kuras saimnieciskajām vai finansiālajām, tehniskajām vai profesionālajām spējām pretendents balstās, apakšuzņēmēju, kuram nodoto darbu apjoms pārsniedz 10%, ja šī persona piesaistīta tādu darbu veikšanai, kurai nepieciešama reģistrācija Būvkomersantu reģistrā vai līdzvērtīgā profesionālā reģistrā ārvalstīs.*Ņemot vēra iepriekš minēto, skaidrojam, ka Nolikuma 6.2.17.punktā noteiktā apliecinājuma iesniegšana attiecas arī uz apakšuzņēmēju un personu, uz kuras spējām Pretendents balstās, kurš (-i) nav reģistrēts (-i) Latvijas Republikas Būvkomersantu reģistrā. |
| **4.** | Pasūtītāju prasību III sējumā pie lielākās daļas no stacijām ir norādīta Pasūtītāja prasība izbūvēt gājēju infrastruktūru līdz pilsētas gājēju infrastruktūrai līdz dzelzceļa zemes nodalījuma joslas robežai. Praktiski dabā redzams, ka vairākās stacijās no pašvaldības puses nav izbūvēta gājēju infrastruktūra līdz dzelzceļa nodalījuma joslai, tādējādi radot risku, ka pašvaldības atbildīgie dienesti varētu nesaskaņot būvprojektu, jo netiks savienota projektētā un esošā infrastruktūra. Lūdzu precizēt, kādā apjomā projektēt gājēju infrastruktūru? | Skaidrojam, ka gājēju celiņi un apvienotie gājēju un velosipēdistu celiņi (gājēju/velo infrastruktūra) ir jāizbūvē līdz dzelzceļa zemes nodalījuma joslas robežai, vadoties pēc staciju pārbūves shēmās norādītās lokācijas, kas ir saskaņotas ar attiecīgajām pašvaldībām. Pašvaldības ir iesniegušas apliecinājumus par gatavību izbūvēt atbilstošus infrastruktūras pieslēgumus savā administratīvajā teritorijā. |
| **5.** | Pasūtītāja prasību III sējumā par iepirkuma daļu Nr.4 pie stacijas “Brasa” punktā Nr.2.3. noteikts, ka jāizbūvē gājēju pāreja platformu galā Skultes virzienā ar pieslēgumu pilsētas gājēju infrastruktūrai līdz dzelzceļa zemes nodalījuma joslas robežai. Izvērtējot III sējuma pielikuma stacijas “Brasa” pārbūves shēmu, secināms, ka gājēju pāreja jāveido vietā, kur šobrīd ierīkota pagaidu dzelzceļa pārbrauktuve saistībā ar Brasas pārvada remontdarbiem. Lūdzu izsniegt Brasas pārvada būvprojekta risinājumu situācijai pēc būvdarbu pabeigšanas kā arī informēt par termiņu, kad plānots pabeigt Brasas pārvada remontdarbus, attiecīgi norādot termiņu, kad iespējams uzsākt šīs gājēju pārejas izbūves darbus. | Apstiprinām, ka saskaņā ar iepirkuma daļas Nr.4 III sējuma 2.3.punktā noteikto, Brasas stacijā gājēju pāreja ir jāprojektē un jāizbūvē esošās pagaidu pārbrauktuves/gājēju pārejas vietā, kas būs turpinājums plānotajam apvienotajam gājēju/velo celiņam. Brasas pārvada remontdarbus plānots pabeigt 2022.gada III ceturksnī, būvprojekta risinājumu izsniegt nevaram. |
| **6.** | Pasūtītāja prasību II sējuma vadlīnijās, apakšpunktā Nr.6.3. noteikts, ka sliežu ceļu pārbīdes jāveic būvējamo platformu platuma nodrošināšanai atbilstoši LVS448 prasībām. Lūdzam apstiprināt, vai būvniekam pēc platformu izbūves ir jāparedz sliežu ceļu izlāgošana vienā līmenī? | Apstiprinām, ka būvniekam pēc platformu izbūves ir jāveic sliežu ceļu izlāgošana vienā līmenī.Atbilstoši Pasūtītāja prasību II sējuma 6.1.punktā noteiktajam Pieļaujamā atkāpe starp sliežu ceļu galviņu augstumiem ir līdz 50 mm, kura saskaņojama LDZ Sliežu ceļu pārvaldi. |
| **7.** | Ņemot vērā Pasūtītāja 30.09.2020. skaidrojumu Nr.9 par naudas plūsmas grafiku secināms sekojošais. Lai sagatavotu naudas plūsmas grafiku atbilstoši skaidrojumā minētajam, iekļaujot avansa maksājumu, starpmaksājumus ar ieturējuma naudu un avansa atmaksu, ieturējuma naudas izmaksāšanu un beigu maksājumu, nolikuma 4. pielikuma 5. Veidlapas veidne faktiski nav pielāgota Pasūtītāja pieprasītās informācijas iekļaušanai. Lūdzam Pasūtītājam izveidot jaunu naudas plūsmas grafika veidni, lai Pretendentam nebūtu patvaļīgi jāpārgroza iepirkuma dokumentācija. | Skaidrojam, ka naudas plūsmas grafikā atsevišķi nav jāizdala avansa maksājuma, starpmaksājumu ar ieturējuma naudu un avansa atmaksas, ieturējuma naudas izmaksāšanas un beigu maksājuma summas, bet tās ir jāaprēķina un jāiekļauj kopējā naudas plūsmas grafikā un jāatspoguļo esošajā Nolikuma 4. pielikuma 5.veidlapā. |
| **8.** | Nolikuma 3.pielikuma iepirkuma 1.-5.daļai 1.punktā prasīta pieredze uzņēmēja pārstāvim- projekta vadītājam 1.2.apakšpunktā vismaz 2 inženierbūvju projektu vadībā un 1.3.apakšpunktā vismaz vienā projektā, kurš realizēts saskaņā ar līgumu: projektēšana un būvdarbu veikšana viena līguma ietvaros, un līguma izpildes uzraudzību veikusi trešā puse. Lūdzu apstiprināt, vai mūsu izpratne ir pareiza:1. ka uzņēmēja pārstāvja - projektu vadītāja pieredze tiks uzskatīta par atbilstošu, ja tā iegūta divu inženierbūvju projektu vadīšanā, no kuriem viens projekts realizēts saskaņā ar līgumu: projektēšana un būvdarbu veikšana viena līguma ietvaros; un
2. šādā gadījumā nav nepieciešams vēl atsevišķs (trešais objekts), kurš realizēts saskaņā ar līgumu: projektēšana un būvdarbu veikšana viena līguma ietvaros.
 | Saskaņā ar Nolikuma 3.pielikuma iepirkuma 1.-5.daļai noteikto *viens projekts var apliecināt atbilstību vairākām prasībām.*Pasūtītājs apstiprina, ka apliecinot pieredzi atbilstoši Nolikuma 3.pielikuma iepirkuma 1.-5.daļai 1.punktā norādītajam uzņēmēja pārstāvim- projekta vadītājam, (1) pieredze tiks uzskatīta par atbilstošu, ja tā iegūta divu inženierbūvju projektu vadīšanā, no kuriem viens projekts realizēts saskaņā ar līgumu: projektēšana un būvdarbu veikšana viena līguma ietvaros un 1. šādā gadījumā nav nepieciešams vēl atsevišķs (trešais objekts), kurš realizēts saskaņā ar līgumu: projektēšana un būvdarbu veikšana viena līguma ietvaros.
 |